ענת בן-דוד

ענת בן-דוד (נולדה ב-5 ביוני 1977) היא חוקרת תקשורת דיגיטלית ישראלית, שותפה להקמת המעבדה למדיה ולמידע באוניברסיטה הפתוחה ומכהנת בה כפרופסור חבר במחלקה לסוציולוגיה, למדע המדינה ולתקשורת. בן-דוד נולדה וגדלה בירושלים. למדה בבית הספר היסודי יפה נוף ובבית הספר התיכון על שם זיו ומרקס. בין השנים 1998 ו-2001 למדה לתואר ראשון דו-חוגי בפסיכולוגיה ובספרות השוואתית באוניברסיטה העברית. עם סיום לימודיה לתואר ראשון, קיבלה מלגת חילופי סטודנטים עם אוניברסיטת אמסטרדם והמשיכה ללימודי תואר שני בלימודי מדיה ותרבות בהולנד. ב-2004, כתבה את עבודת המ.א. שלה על רשתות קישורים בין ארגוני חברה אזרחית ישראלים, פלסטיניים ובין-לאומיים בהקשר של הסכסוך הישראלי-פלסטיני, בהדרכתו של פרופ' ריצ'רד רוג'רס (Richard Rogers). עם חזרתה לישראל, החלה ללמוד לתואר שלישי באוניברסיטת בר-אילן, בתוכנית ללימודי מדע, טכנולוגיה וחברה (Science, Technology, and Society - STS), וסיימה שם את התואר ב-2013. את עבודת הדוקטור שלה העוסקת באינטרנט כטכנולוגיה מעצבת גבול כתבה בהדרכתם של פרופ' ריצ'רד רוג'רס ופרופ' נח עפרון. לאחר סיום לימודיה נסעה שוב להולנד לפוסט-דוקטורט במחלקה ללימודי תקשורת באוניברסיטת אמסטרדם. ב-2014 החלה לעבוד כחברת סגל בכיר באוניברסיטה הפתוחה. ב-2020 התמנתה לפרופ'-חבר. בן-דוד מתמקדת בשלושה נושאים עיקריים: ההיסטוריה של האינטרנט והבניית העבר באמצעות ארכיוני רשת. פוליטיקה של רשתות חברתיות ופלטפורמות מקוונות. מתודולוגיות חישוביות ודיגיטליות לחקר האינטרנט. מחקריה של בן-דוד נוגעים בהשלכות חברתיות ופוליטיות של פלטפורמות דיגיטליות בנות זמננו, כגון מנגנוני הפצה של הסתה סמויה ושיח של אפליה בפייסבוק, סוגי אפליה מגדרית חדשים וסמויים מן העין המתעצבים על ידי פלטפורמות של כלכלת שיתוף, ותפקידן של פלטפורמות דיגיטליות בעיצוב הדיון הציבורי של כתבות חדשות. מחקריה גם עוסקים באופן שבו פלטפורמות כמו פייסבוק הפכו את המושגים 'נתונים ציבוריים' ו'ידע אוניברסלי' לנתונים קנייניים, המתווכים באמצעות אלגוריתמים של התאמה אישית. יחד עם עמיתה, ד"ר שוקי וולפוס, היא זכתה בפרס דיקן הלימודים האקדמיים באוניברסיטה הפתוחה, ליוזמות ולהתחדשות בהוראה בשנת 2019 על שילוב מעורר השראה של כלים דיגיטליים בהוראה. במהלך שהותה בהולנד, בן-דוד הייתה שותפה לקבוצת Digital Methods Initiative המתמחה בפיתוח שיטות מחקר דיגיטליות לחקר האינטרנט. עם שובה לישראל, הקימה יחד עם פרופ' אורן סופר את המעבדה למדיה ומידע של האוניברסיטה הפתוחה. בתחום התקשורת, בן-דוד הייתה שותפה לעדכון תוכנית הלימודים בתקשורת באוניברסיטה הפתוחה בתחום המדיה החדשים והתקשורת הדיגיטלית. להלן הקורסים הבולטים שפיתחה: ענת בן-דוד וד"ר שוקי גולדפוס, ממנועי חיפוש לרשתות חברתיות: חיפוש, ניטור ומדדי השפעה מקוונים. ענת בן-דוד וסיגל רבינא, מבוא למדיה חדשים. ענת בן-דוד וד"ר אלכס גקר, משחק, משחקים ומשחקיות במדיה מודרניים. ענת בן-דוד וד"ר סימונה וסרמן, תרבויות רשת. לצד עבודתה המחקרית, בן-דוד עוסקת בפעילות ציבורית המתמקדת בקידום השיח הדמוקרטי, הזכות לפרטיות, ועיתונות עצמאית במרחבים הדיגיטליים בישראל. נמנית עם מייסדות ומייסדי עמותת "פרטיות ישראל". משמשת כחברת הוועד המנהל של אתר העין השביעית. שימשה חברה במועצה הציבורית להגנת הפרטיות בין השנים 2017–2022. בן-דוד היא בת זוגו של המוזיקאי שרון מולדאבי. אם לשניים. מתגוררת בתל אביב. להלן מבחר ממאמריה המדעיים האחרונים של בן-דוד: ענת בן-דוד, נתונים, סוציולוגיה ישראלית (גיליון מיוחד בנושא "חברה פוגשת מגפה"), כרך כ"א, מס' 2, אפריל 2021. Ben-David, A. (2020). Counter-Archiving Facebook. European Journal of Communication. DOI: 10.117/0267323120922069 Ben-David, A. (2019). 2014 not found. A cross-platform approach to retrospective web archiving. Internet Histories, 3(3-4), 316–342. DOI: 10.1080/24701475.2019.1654290. Ben-David, A., & Soffer, O. (2019). User comments across platforms and journalistic genres. Information, Communication & Society 22(12):1810-1829. DOI: 10.1080/1369118X.2018.1468919. Ben-David, A. & Amram, A. (2018). The Internet Archive and the socio-technical construction of historical facts. Internet Histories. DOI: 10.1080/24701475.2018.1455412. ענת בן-דוד, האם האינטרנט סובל ממחלת השיכחה?, באתר הארץ, 8 באוגוסט 2017 ענת בן-דוד, סליחה, תקלה, פלסטין לא קיימת, באתר הארץ, 24 באוגוסט 2016 ענת בן-דוד, הכתובת הייתה על הקיר - של פייסבוק, טוויטר ויוטיוב, באתר העין השביעית, 8 בינואר 2021 איתמר ב"ז, קורא "הארץ"? הליכוד מחפש אותך, באתר העין השביעית, 22 באפריל 2019 רותם שטרקמן ורפאלה גויכמן, החוקרת שעצרה את נתניהו לשלוש שעות ביום הבחירות, דה-מארקר, 27.9.2019. ענת בן-דוד, כיצד גרמנו לפייסבוק להשעות את הביבי-בוט (ולמה זה חשוב), באתר העין השביעית, 17 באוקטובר 2019 ענת בן-דוד, מיום הבוחר ליום העוקב, באתר העין השביעית, 18 בפברואר 2020 ענת בן-דוד, מדינה יקרה, צאי לנו מהטלפון, באתר הארץ, 1 בדצמבר 2020 אורי פסובסקי וטל שניידר, ‏אהבה, שנאה ורשתות חברתיות: "חרם על פייסבוק? טוב שנזכרתם", באתר גלובס, 1 ביולי 2020 גיא רולניק וענת ג'ורג'י, פי 6 מהאמת: המסלול המהיר של הפייק ניוז, דה-מארקר, 28.1.2021. ענת בן-דוד, האם האנונימיות היא נחלת העבר?, איגוד האינטרנט הישראלי, 8.11.2020. אורן סופר ותמר הרמן בשיחה עם ענת בן-דוד, על ארכיוני רשת והיסטוריה דיגיטלית, אדרבא (פודקאסט בשיתוף גלי צה"ל), אוקטובר 2020. הדף של בן-דוד באתר האוניברסיטה הפתוחה: https://www.openu.ac.il/en/personalsites/AnatBenDavid.aspx צבא הבוטים בפעולה: פאנל מומחים על מלחמות הדיגיטל של ישראל, בביצוע פרופ' ענת בן-דוד, יוסי דורפמן וד"ר אלינור כרמי, סרטון באתר יוטיוב, 13.04.2021. על פייק פייסבוק ופייק ניוז, בביצוע פרופ' ענת בן-דוד, סרטון בערוץ "כאן 11/ חדשות הלילה", באתר יוטיוב, 6.8.2018. Anat Ben-David, Hyperlink-Relationships Between International and Israeli NGOs Campaigning Against Israel’s ‘Security Fence’. (Supervisor: Prof. Richard Rogers), Amsterdam: University of Amsterdam, 2004 Anat Ben-David, Palestinian Border-Making in Digital Spaces. Supervisors: Prof. Richard Rogers (University of Amsterdam), Dr. Noah Efron (Bar-Ilan University), Ramat-Gan: Bar-Ilan University, 2012 Anat Ben-David and Ariadna Matamoros Fernandez, Hate Speech and Covert Discrimination on Social Media: Monitoring the Facebook Pages of Extreme-Right Political Parties in Spain, Internatinal Journal of Communiction 10, 2016 Arianne Barzilay & Anat Ben-David, Platform Inequality: Gender in the Gig-Economy, Seton Hall Law Review Vol. 47 : Iss. 2 , Article 2, 2017 Anat Ben-David and Oren Soffer, User comments across platforms and journalistic genres, Information, Communication and Society Vol. 22 Issue12, 2019 Anat Ben-david, Counter-archiving Facebook, European Journal of Communication, May 1, 2020 The Digital Methods Initiative - About Us, Digital Methods Initiative פרטיות ישראל, עמותה שהוקמה על רקע הפגיעה הגוברת בזכות לפרטיות בישראל, ומתוך צורך בארגון אזרחי שיעסוק בהגנה וקידום הזכות לפרטיות. העמותה הוקמה על-ידי מומחים ומומחיות מתחומי המשפט, הטכנולוגיה ומדעי החברה שעוסקים בקידום הפרטיות מזה שנים רבות